Title: BRV 59 2.etg_ordrebekreftelse.pdf
Lagring Lagring av vinduer og dører skal i hovedsak foregå stående på et plant underlag, slik at de ikke blir stående i spenn, eller blir skadet på annen måte. Paller med våre produkter bør lagres inne på et tørt og ventilert sted. Relativ luftfuktighet på ca. 55% anbefales. Hvis produktene over en kortere periode må lagres ute, skal de tildekkes med en solid presenning og være plassert minst 10 cm over drenert grunn. Det er da viktig at det er god lufting under presenningen slik at det ikke oppstår sopp og/eller råteskade på grunn av kondens. Av samme grunn er det viktig at eventuell tett plastinnpakning som ikke "puster" åpnes.